

 **Z A P I S N I K**

 **sa 20. /dvadesete/ sjednice Općinskog vijeća općine Okučani održane 12. prosinca 2019. godine u općinskoj vijećnici, trg dr. Franje Tuđmana br. 1.**

 **Sjednica je počela s radom u 18,00 sati.**

 **Po završenom prozivanju utvrđeno je da je na sjednici nazočno 8 od ukupno 13 pozvanih vijećnika općinskog vijeća općine Okučani i to: Ivica Pivac, Josip Agatić, Goran Ivakić, Josip Čabraja, Kata Mijić, Milan Vučković, Marinka Blažević i Ilija Drageljević.**

**Nisu prisutni vijećnici : Milenko Ećimović , Mario Bokulić, Jure Mandir, Milenko Ećimović.**

**Vijećnik Mirko Ćumurdžić pristupio je sjednici nakon 1. točke dnevnog reda.**

 **Pored vijećnika općinskog vijeća sjednici su nazočili: Aca Vidaković – načelnik Općine Okučani, zamjenik načelnika Siniša Martinović, Ruža Vidović županijska vijećnica, Ljiljana Ceboci pročelnica Jedinstvenog upravnog odjela Općine Okučani i direktor radio postaje “Bljesak” Okučani Mato Višić.**

 **Sjednicom je predsjedavao i njom rukovodio Ivica Pivac – predsjednik općinskog vijeća općine Okučani.**

 **Zapisnik je vodila Sanja Markanović – referent za opće upravne poslove općine Okučani.**

 **Nazočni su uz poziv za sjednicu dobili i zapisnik sa 19. sjednice općinskog vijeća pa ga je predsjedavajući dao na raspravu.**

Nakon zaključene rasprave predsjedavajući je dao Zapisnik na usvajanje. Općinsko vijeće je glasovanjem s 8 glasova «za», nitko «protiv» i bez «suzdržanih» donijelo

Z A K L J U Č A K

O USVAJANJU ZAPISNIKA SA 19. SJEDNICE OPĆINSKOG

 VIJEĆA OPĆINE OKUČANI ODRŽANE 14. STUDENOG 2019. GODINE

Nakon usvajanja Zapisnika s 19. sjednice općinskog vijeća, predsjedavajući je dao na razmatranje dnevni red koji su nazočni dobili uz poziv za sjednicu.

D N E V N I R E D:

1. AKTUALNI SAT;

2. RAZMATRANJE I USVAJANJE PRORAČUNA OPĆINE OKUČANI ZA 2020. GODINU S PROJEKCIJAMA ZA 2021. -2022. GODINU ;

3. RAZMATRANJE I USVAJANJE ODLUKE O IZVRŠENJU PRORAČUNA ZA 2020. GODINU;

4. RAZMATRANJE I USVAJANJE PROGRAMA GRADNJE OBJEKATA KOMUNALNE INFRASTRUKTURE ZA 2020. GODINU S PROJEKCIJAMA ZA 2021. - 2022. GODINU TE DONOŠENJE ZAKLJUČKA O USVAJANJU;

5. RAZMATRANJE I USVAJANJE;

1. Programa javnih potreba u području obrazovanja, kulture, športa, informiranja, manifestacija i udruga građana općine Okučani za 2020. godinu;

b) Programa socijalnih potreba - financijskog plana o pravima iz socijalne skrbi na području općine Okučani za 2020. godinu;

c) Programa održavanja komunalne infrastrukture za 2020. godinu;

d) Programa utroška sredstava šumskog doprinosa za 2020. godinu;

e) Programa utroška sredstava naknade za zadržavanje nezakonito izgrađenih zgrada u prostoru za 2020. godinu;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2020. godinu;

g) Programa organiziranja i provođenja zaštite i spašavanja na području općine Okučani za 2020. godinu;

h) Programa javnih potreba u području dodatnih usluga u zdravstvu i preventivi općine Okučani za 2020. godinu;

1. Programa utroška sredstava od prodaje kuća i stanova u državnom vlasništvu na području općine Okučani za 2020. godinu;

 6. RAZMATRANJE I USVAJANJE ODLUKE O POREZIMA OPĆINE

 OKUČANI;

1. Razmatranje i usvajanje Odluke o prirezu poreza na dohodak Općine Okučani;

7. RAZMATRANJE I USVAJANJE ODLUKE O IZRADI IZMJENA

 I DOPUNA STRATEGIJE UPRAVLJANJA IMOVINOM OPĆINE OKUČANI;

8. RAZMATRANJE I USVAJANJA ODLUKE O SMJERNICAMA ZA ORGANIZACIJU I RAZVOJ SUSTAVA CIVILNE ZAŠTITE OPĆINE OKUČANI 2020. g – 2021.g. I DONOŠENJE ZAKLJUČKA O USVAJANJU;

9. RAZMATRANJE I USVAJANJE ANALIZE STANJA SUSTAVA CIVILNE ZAŠTITE OPĆINE OKUČANI U 2019. GODINI I DONOŠENJE ZAKLJUČKA O USVAJANJU;

10. RAZMATRANJE I USVAJANJE GODIŠNJEG PLANA RAZVOJA SUSTAVA CIVILNE ZAŠTITE OPĆINE OKUČANI S FINANCIJSKIM UČINCIMA ZA TROGODIŠNJE RAZDOBLJE 2020. – 2022. GOD. I DONOŠENJE ZAKLJUČKA O USVAJANJU;

11. R A Z L I Č I T O.

TOČKA 1. AKTUALNI SAT

ACA VIDAKOVIĆ, općinski načelnik je upoznao nazočne o aktivnostima od posljednje sjednice općinskog vijeća do danas.

Između ostalnog rekao je da je završen Društveni dom u Cagama gdje je upriličeno i svečano otvorenje. Prvog prosinca su završeni javni radovi na kojima je radilo 15 zaposlenika.

Raspisan je javni natječaj za izgradnju i rekonstrukciju sportskih građevina na nogometnom igralištu i otvaranje ponuda je 20. prosinca u 10,00 sati.

Načelnik je rekao da su započeli i radovi na sanaciji Ulice Viktorijin prilaz za koje je Brodsko – posavska županija osigurala 200.000,00 kn iz Proračuna.

Potpisan je Ugovor s Ministarstvvom Hrvatskih branitelja za pripremne radnje za idejno rješenje za izgradnju Spomen sobe VRO “Bljesak” u vrijednosti 300.000,00 kn.

Potpisan je dodatak Ugovora za sufinanciranje rekonstrukcije Ulice Kamila Kolba u vrijednosti 50.000,00 kn, rekao je načelnik te je podsjetio da je za istu ulicu ranije iz dva različita programa dobiveno najprije 200.000,00 kn a zatim još 250.000,00 kn – dakle ukupno 500.000,00 kn.

Načelnik je najavio još jednu sjednicu vijeća do kraja godine i to 30. prosinca ove godine zbog rebalansa proračuna za 2019. godinu jer se do kraja godine očekuje priljev od gotovo 700.000,00 kn .

Nakon izlaganja aktualnog sata nije bilo pitanje pa se prešlo na slijedeću točku dnevnog reda.

Nakon aktualnog sata sjednici se priključio vijećnik Mirko Ćumurdžić.

TOČKA 2. RAZMATRANJE I USVAJANJE PRORAČUNA OPĆINE OKUČANI ZA 2020. GODINU S PROJEKCIJAMA ZA 2021. -2022. GODINU ;

IVICA PIVAC- je rekao da su nazočni uz poziv za sjednicu dobili prijedlog Proračuna Općine Okučani te je naglasio da je do 30. studenog bio rok za podnošenje amandmana u pisanom obliku kako bi se oni uvrstili u Proračun te je zamolio pročelnicu Jedinstvenog upravnog odjela Općine Okučani gđu. Ljiljanu Ceboci da obrazloži Prijedlog Proračuna Općine Okučani za 2020. godinu s projekcijama za 2021. i 2022.god.

LJILJANA CEBOCI- je kazala kako nije pristigla niti jedna pisana primjedba odnosno amandman nego samo jedna usmena a vezano je za izgradnju Društvenog doma u Vrbovljanima.

Zatim je pročelnica naglasila da Proračun Općine Okučani za 2020. godinu s projekcijama za 2021. i 2022. god. iznosi 33.293,553 kuna.

Znatno je veći od onog iz prethodnih godina jer se planiraju dva velika projekta u programu gradnje za što su osigurana sredstva iz EU fondova, iz državnog proračuna te iz proračuna općine, a riječ je o prometnici u poslovnoj zoni vrijedne oko 15 milijuna kuna te rekonstrukciji i izgradnji sporske građevine u naselju Okučani u vrijednosti 5.781.990,00 kuna.

Pročelnica je i ovaj put naglasila kako je zbog porezne politike prihod od poreza zadovoljavajući i planiran u iznosu od 6.491,000,00 kn a sastoji se od poreza i prireza na dohodak u iznosu od 6.216.000,00 kn, poreza na imovinu 200.000,00 kn, poreza na robu i usluge 65.000,00 kn te ostalih poreza u iznosu od 10.000,00 kn.

Planirani iznosi u 2021. g. iznose 7.031,000,00 kn, a 2022. god. 7.061,000,00 kuna.

Donošenjem novog Zakona o financiranju jedinica lokalne i područne (regionalne) samouprave dio je cjelovite reforme, započete još 2016. g. smanjenjem poreznog opterećenja što nastavno slijedi da se prihod poreza na dohodak u cijelosti prepušta jedinicama loalne i područne (regionalne) samouprave, prihod od poreza po osnovi kamata na štednju prihod isto tako je prihod JL(R)S, te je uspostavljen novi model financiranja pomoći fiskalnog izravnanja koji se financira iz udjela u porezu na dohodak.

Zatim je pročelnica obrazložila pojedine stavke iz Proračuna za 2020.godinu

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

PRORAČUN OPĆINE OKUČANI ZA 2020. GODINU S PROJEKCIJAMA ZA 2021. I 2022. GODINU;

/Proračun općine Okučani za 2020. godinu s projekcijama za 2021. i 2022. godinu u privitku izvornog zapisnika i čini njegov sastavni dio/.

TOČKA 3. RAZMATRANJE I USVAJANJE ODLUKE O IZVRŠENJU PRORAČUNA ZA 2020. GODINU;

IVICA PIVAC- je rekao da su nazočni uz poziv za sjednicu dobili prijedlog odluke o izvršenju proračuna Općine Okučani za 2020. god. pa je zamolio pročelnicu Jedinstvenog upravnog odjela Općine Okučani gđu. Ljiljanu Ceboci da obrazloži navedeni akt.

LJILJANA CEBOCI- rekla je da se ovom Odlukom utvrđuje način izvršavanja Proračuna Općine Okučani za 2020. godinu koji obuhvaća: naplatu prihoda koji prema Zakonu o financiranju JLP(R) S i drugim propisima te Odlukam Općinskog vijeća pripadaju Općini, raspodjelu prihoda i stavljanje sredstava na raspolaganje korisnicima sredstava Proračuna.

Raspodjela prihoda i stavljanje na raspolaganje vršit će se u pravilu ravnomjerno u tijeku godine na sve korisnike sredstava i to prema dinamici ostvarivanja prihoda, odnosno prema rokovima dospijeća plaćanja obveza za koje su sredstva osigurana u Proračunu usklađeno s planiranim sredstvima.

Doznačena, a neutrošena sredstva u tijeku 2020.g. ostaju korisnicima za prijenos u narednu godinu radi korištenja za iste namjene ili raspored po važećim propisima i za druge namjene.

Ako se tijekom fiskalne godine zbog izvanrednih prilika i potreba, povećaju ili umanjuju prihodi i primici, odnosno rashodi i izdaci, Proračun se mora uravnotežiti po postupku za donošenje Proračuna dodala je pročelnica.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

/ODLUKU O IZVRŠENJU PRORAČUNA OPĆINE OKUČANI ZA 2020. GODINU/

/Odluka u privitku izvornog zapisnika i čini njegov sastavni dio/.

TOČKA 4. RAZMATRANJE I USVAJANJE PROGRAMA GRADNJE OBJEKATA KOMUNALNE INFRASTRUKTURE ZA 2020. GODINU S PROJEKCIJAMA ZA 2021. - 2022. GODINU TE DONOŠENJE ZAKLJUČKA O USVAJANJU;

IVICA PIVAC- je rekao da su nazočni uz poziv za sjednicu dobili prijedlog Programa gradnje objekata komunalne infrastrukture za 2020. i projekcija za 2021. i 2022. godinu pa je zamolio pročelnicu Jedinstvenog upravnog odjela Općine Okučani gđu. Ljiljanu Ceboci da obrazloži navedeni akt.

LJILJANA CEBOCI – kazala je da se prema navedenom Programu planira izdvojiti ukupno 25.153.199,39 kn za gradnju i to iz bespovratne potpore oko 23.099.077,83 kn a od vlastitih sredstava 2.054.121,56 kuna.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

PROGRAMA GRADNJE OBJEKATA KOMUNALNE INFRASTRUKTURE ZA 2020. GODINU S PROJEKCIJAMA ZA 2021. - 2022. GODINU TE DONOŠENJE ZAKLJUČKA O USVAJANJU;

/Program i Zaključak u privitku izvornog zapisnika i čine njegov sastavni dio/.

TOČKA 5. RAZMATRANJE I USVAJANJE;

a) Programa javnih potreba u području obrazovanja, kulture, športa, informiranja, manifestacija i udruga građana općine Okučani za 2020. godinu;

b) Programa socijalnih potreba-financijskog plana o pravima iz socijalne skrbi na području općine Okučani za 2020. godinu;

c) Programa održavanja komunalne infrastrukture za 2020. godinu;

d) Programa utroška sredstava šumskog doprinosa za 2020. godinu;

e) Programa utroška sredstava naknade za zadržavanje nezakonito izgrađenih zgrada u prostoru za 2020. godinu;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2020. godinu;

g) Programa organiziranja i provođenja zaštite i spašavanja na području općine Okučani za 2020. godinu;

h) Programa javnih potreba u području dodatnih usluga u zdravstvu i preventivi općine Okučani za 2020. godinu;

Programa utroška sredstava od prodaje kuća i stanova u državnom vlasništvu na području općine okučani za 2020. godinu.

IVICA PIVAC- je rekao da su nazočni uz poziv za sjednicu dobili prijedloge navedenih Programa koji proizilaze iz Proračuna pa je zamolio načelnika da ih obrazloži.

ACA VIDAKOVIĆ- je kazao kako Program javnih potreba u području obrazovanja, kulture, športa, informiranja, manifestacija i udruga građana općine Okučani za 2020. godinu sadrži:

Program javnih potreba u predškolskom odgoju i naobrazbi sredstva općine Okučani i prihoda za posebne namjene za rad Dječjeg vrtića i sufinanciranje programa predškole 449.654,00 kn te materijalni troškovi za 2020.g. u iznosu od 60.000,00 kn.

Ukupno javne potrebe za u području predškolskog odjela u iznosu od 509.654,00 kn.

Financiranje programa osnovnoškolskog obrazovanja

- potpore osnovnoškolskom obrazovanju za posebne namjene i aktivnosti u iznosu od 40.000,00 kn,

- financiranje programa srednjoškolskog obrazovanja i stipendiranje učenika i studenata 30.000,00 kuna i sufinanciranje prijevoza 50.000,00 kuna.

Ukupno javne potrebe u području preškolskog odgoja i obrazovanja iznosi 629.654,00 kn.

b) Program javnih potreba u kulturi;

Za javne potrebe u kulturi u Proračunu za 2020. godinu prijedlog je za :

Ustanove u kulturi – Narodna knjižnica i čitaonica Okučani iznos od 233.984,25 kn što obuhvaća redovnu djelatnost te nabavku knjižne i neknjižne građe, opreme, programska podrška.

Sredstva Općine Okučani iznose 179.000,00 kn, vlastiti prihodi u iznosu od 3.295,27 kn, ostali izvori su iz Ministarstva kulture i županije u iznosu od 51.688, 98 kn.

Djelatnosti ustanova i udruga u kulturi koje su od interesa za općinu Okučani u iznosu od 48.000,00 kn.

 Za Radio Bljesak d.d iznos od 72.000,00 kuna (25% vlasništvo Općine Okučani).

Ukupno ustanove u kulturi, udruge i djelatnosti javnog informiranja u iznosu od 353.984,25 kn.

Manifestacije u kulturi – KUD“Tkanica“, SKD Prosvjeta i dr. kulturni programi u ukupnom iznosu od 70.000,00 kn.

Ostali kulturni programi- Program zaštite kulturnih dobara naziva: Konzervatorsko- arheološko istraživanje srednjovjekovnog grada Bijela Stijena kojeg provodi Gradski muzej Nova Gradiška od Ministarstva kulture iznos od 150.000,00 kn, BPŽ iznos od 20.000,00 kn, Općina Okučani iznos od 20.352,50 kn.

Ukupno Program iznosi sa te tri stavke iznos od 190.352,50 kn.

Ukupno Program javnih potreba u kulturi (ustanove u kulturi, djelatnost ustanova i udruga u kulturi, djelatnost javnog informiranja, manifestacije u kulturi, ostali kulturni programi) iznosi 614.336,75 kn.

Program javnih potreba u športu obuhvaća programe, aktivnosti, poslove vezane u športu od značaja za općinu Okučani, djelovanje športskih udruga, provođenje športskih aktivnosti djece, mladež.

Planirana sredstva za udruge u športu za 2020.god. iznose 114.000,00 kn, a za minifestacije iznos od 15.000,00 kn.

Ukupno Program javnih potreba u športu iznosi 129.000,00 kn.

Program ostalih javnih potreba udruga građana na području općine Okučani ukupan iznosi od 68.000,00 kn.

Program rada vjerskih zajednica na području Općine Okučani ukupan iznos za 2020.god. od 108.000,00 kn.

Manifestacije na području općine Okučani u iznosu od 210.000,00 kn.

b) Program socijalnih potreba-financijskog plana o pravima iz socijalne skrbi na području općine Okučani za 2020. godinu;

Prema programu socijalnih potreba na području Općine Okučani za 2020. god. predviđen je iznos od 383.000,00 kn iz sredstava Općine Okučani, zatim iznos od 183.000,00 kn iz sredstava BPŽ za naknadu za ogrjev korisnicima zajamčene minimalne naknade što ukupno iznosi za Program socijalnih potreba Općine Okučani za 2020. god. 566.000,00 kuna.

Prema navedenom programu osigurava se pomoć za podmirenje osnovnih životnih potreba socijalno ugroženim osobama na području Općine Okučani.

Općina Okučani kroz navedeni program osigurava i pomoć za svako rođeno dijete u iznosu od 3.000,00 kn.

c) Program održavanja komunalne infrastrukture za 2020. godinu;

Programom održavanja komunalne infrastrukture određuje se održavanje komunalne infrastrukture na području općine Okučani za komunalne djelatnosti: odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje i poporavak nerazvrstanih cesta, održavanje groblja, prilaznih puteva i zgrade mrtvačnice, postavljanje i skidanje svjetlećih lampi i ukrasa, javna rasvjeta.

Ovim Programom utvrđuje se opis i opseg poslova održavanja s procjenom troškova po djelatnostima i iskaz financijskih sredstava potrebnih za ostvarivanje programa, s naznakom izvora financiranja.

Ukupan iznos financijskih sredstva predviđen za 2020. god. za Program održavanja komunalne in frastrukture iznosi 1.555.000,00 kn.

d) Program utroška sredstava šumskog doprinosa za 2020. godinu;

Ovim Programom utvrđuje se visina prihoda i utroška sredstava ostvarenih temeljem uplata šumskog doprinosa u proračun Općine Okučani za 2020.god.

U 2020. god. planira se prihod od 550.000,00 kn .

Sredstva će se utrošiti za kapitalna ulaganja u komunalnu infrastrukturu.

e) Program utroška sredstava naknade za zadržavanje nezakonito izgrađenih zgrada u prostoru za 2020. godinu;

Prihod od naknade za zadržavanje nezakonito izgrađenih zgrada u prostoru planira se u Proračunu Općine Okučani za 2020.god. u iznosu od 15.000,00 kn.

Sredstva će se utrošiti za poboljšanje infrastrukturno nedovoljno opremljenih naselja sukladno Programu izgradnje objekata i uređaja komunalne infrastrukture za 2020.god.

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2020. godinu;

Prihod od prodaje i zakupa poljoprivrednog zemljišta u vlasništvu Republike Hrvatske na području Općine Okučani planira se u proračunu općine Okučani za 2020.god. god. u iznosu od 135.000,00 od zakupa, 200.000,00 kn od prodaje poljoprivrednog zemljišta i 100.000,00 kn od zakupa za ribnjake u vlasništvu RH.

g) Program organiziranja i provođenja zaštite i spašavanja na području općine Okučani za 2020. godinu;

U Proračunu općine Okučani za 2020.god. osigravaju se sredstva za provođenje Programa organiziranja i provođenja zaštite i spašavanja na području općine Okučani za 2020.god.

Novčana sredstva u iznosu od 195.000,00 kn namjenjena za DVD Okučani iznos od

155.000,00kn, civilna zaštita iznos od 35.000,00 kn, sufinanciranje gorske službe spašavanja iznos od 5.000,00 kn što ukupno iznosi za navedeni Program iznos od 195.000,00 kn.

h) Program javnih potreba u području dodatnih usluga u zdravstvu i preventivi općine Okučani za 2020. godinu;

U Proračunu Općine Okučani za 2020.god. osiguravaju se sredstva prem anavedenom Programu i to za poslove deratizacije i dezinsekcije u iznosu od 145.000,00 kn.

i) Program utroška sredstava od prodaje kuća i stanova u državnom vlasništvu na području općine okučani za 2020. godinu;

Sredstva od prodaje kuća i stanova u državnom vlasništvu na području Općine Okučani planirana su u iznosu od 130.000,00 kn i utrošit će se u rekonstrukciju i izgradnju sportske građevine u naselju Okučani.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e programe kako slijedi:

a) Program javnih potreba u području obrazovanja, kulture, športa, informiranja, manifestacija i udruga građana općine Okučani za 2020. godinu;

b) Program socijalnih potreba-financijskog plana o pravima iz socijalne skrbi na području općine Okučani za 2020. godinu;

c) Program održavanja komunalne infrastrukture za 2020. godinu;

d) Program utroška sredstava šumskog doprinosa za 2020. godinu;

e) Program utroška sredstava naknade za zadržavanje nezakonito izgrađenih zgrada u prostoru za 2020. godinu;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2020. godinu;

g) Program organiziranja i provođenja zaštite i spašavanja na području općine Okučani za 2020. godinu;

h) Program javnih potreba u području dodatnih usluga u zdravstvu i preventivi općine Okučani za 2020. godinu;

i) Program utroška sredstava od prodaje kuća i stanova u državnom vlasništvu na području općine okučani za 2020. godinu;

/ Programi u privitku izvornog zapisnika i čine njegov sastavni dio/.

TOČKA 6 .a)RAZMATRANJE I USVAJANJE ODLUKE O POREZIMA OPĆINE

 OKUČANI;

b) Razmatranje i usvajanje Odluke o prirezu poreza na dohodak Općine Okučani

IVICA PIVAC- je rekao da su nazočni uz poziv za sjednicu dobili prijedlog Odluke o porezima Općine Okučani pa je zamolio načelnika da ob razloži navedeni akt.

ACA VIDAKOVIĆ – je rekao da su navedenom Odlukom o porezima Općine Okučani („Službeni vjesnik Brodsko – posavske županije br. 14/01) utvrđene vrste općinskih poreza, te način obračuna i plaćanja, sukladno Zakonu o financiranju jedinica lokalne i područne (regionalne) samouprave.

Zakon o lokalnim porezima („Narodne novine“ br. 115/16) koji je stupio na snagu 31. prosinca 2016. godine , uredio je sustav utvrđivanja i naplate lokalnih poreza, te je utvrdio obvezu donošenja nove odluke o porezima.

Člankom 20. Zakona o lokalnim porezima utvrđeno je da jedinice lokalne samouprave mogu uvesti sljedeće poreze:

1. Prirez porezu na dohodak,
2. Porez na potrošnju,
3. Porez na kuće za odmor,
4. Porez na korištenje javnih površina.

PRIREZ POREZU NA DOHODAK- prijedlog Odluke je da to bude kao i do sada 10%.

Prirez porezu na dohodak plaća se po stopi koju utvrdi predstavničko tijelo jedinice lokalne samouprave svojom odlukom i pripada jedinici lokalne samouprave na području koje je prebivalište ili uobičajeno boravište obveznika plaćanja prireza porezu na dohodak.

POREZ NA POTROŠNJU- prijedlog je da to bude manje nego do sada odnosno da se smanji stopa poreza na potrošnju od 3% na 1,5% kako bi se na taj način pomoglo ugostiteljima koji posluju na području Općine Okučani.

Porez na potrošnju prihod je jedinice lokalne samouprave na području koje je obavljena prodaja pića.

POREZ NA KUĆE ZA ODMOR – plaća se u minimalnom iznosu od 5kn/m2 korisne površine kuće za odmor.

Porez na kuće za odmor plaćaju pravne i fizičke osobe koje su vlasnici kuća za odmor. POREZ NA KORIŠTENJE JAVNIH POVRŠINA- plaćaju pravne i fizičke osobe koje koriste javne površine.

Porez se plaća u visini, na način i pod uvjetima koje propiše predstavničko tijelo jedinice lokalne samouprave svojom odlukom.

Poslove u svezi utvrđivanjem i naplatom lokalnih poreza obavlja Jedinstveni upravni odjel Općine Okučani (mjesečno i dnevno korištenje javne površine) i Ministarstvo financija, Porezna uprava (prirez porezu na dohodak, porez na potrošnju, porez na kuće za odmor i porez na korištenje javnih površina- godišnje).

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

ODLUKU O POREZIMA OPĆINE OKUČANI

I

ODLUKU O PRIREZU POREZA NA DOHODAK OPĆINE OKUČANI

/Odluke u privitku izvornog zapisnika i čine njegov sastavni dio/.

TOČKA 7. RAZMATRANJE I USVAJANJE ODLUKE O IZRADI IZMJENA I DOPUNA STRATEGIJE UPRAVLJANJA IMOVINOM OPĆINE OKUČANI

IVICA PIVAC- je rekao da su nazočni uz poziv za sjednicu dobili prijedlog Odluke o izradi izmjena i dopuna Strategije upravljanja imovinom Općine Okučani.

ACA VIDAKOVIĆ je rekao da je osnovni cilj izrade izmjena i dopuna postojeće Strategije usklađivanje dokumenta s trenutno važećim zakonskim propisima i shodno tome promjena vremenskog razdoblja za koji će važiti Strategija.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

ODLUKU O IZRADI IZMJENA I DOPUNA STRATEGIJE UPRAVLJANJA IMOVINOM OPĆINE OKUČANI

/Odluka u privitku izvornog zapisnika i čini njegov sastavni dio/.

IVICA PIVAC- je rekao da su nazočni uz poziv za sjednicu dobili prijedlog Odluke o smjernicama za organizaciju i razvoj sustava civilne zaštite Općine Okučani 2020.- 2022. god, Analizu stanja sustava civilne zaštite Općine u 2019.god i Godišnji plan razvoja sustava civilne zaštite Općine Okučani s financijskim učincima za trogodišnje razdoblje 2020. – 2022.god. te je zamolio načelnika da obrazloži sve tri navedene točke koje se odnose na civilnu zaštitu;

TOČKA 8. RAZMATRANJE I USVAJANJA ODLUKE O SMJERNICAMA ZA ORGANIZACIJU I RAZVOJ SUSTAVA CIVILNE ZAŠTITE OPĆINE OKUČANI 2020. g – 2021.g. I DONOŠENJE ZAKLJUČKA O USVAJANJU;

TOČKA 9. RAZMATRANJE I USVAJANJE ANALIZE STANJA SUSTAVA CIVILNE ZAŠTITE OPĆINE OKUČANI U 2019. GODINI I DONOŠENJE ZAKLJUČKA O USVAJANJU;

TOČKA 10. RAZMATRANJE I USVAJANJE GODIŠNJEG PLANA RAZVOJA SUSTAVA CIVILNE ZAŠTITE OPĆINE OKUČANI S FINANCIJSKIM UČINCIMA ZA TROGODIŠNJE RAZDOBLJE 2020. - 2022.GOD. I DONOŠENJE ZAKLJUČKA O USVAJANJU;

ACA VIDAKOVIĆ- rekao je da je člankom 17. Zakona o sustavu civilne zaštite propisano da predstavničko tijelo na prijedlog izvršno tijela jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja, godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava civilne zaštite.

Sijedom navedenog izvršena je analiza stanja sustava civilne zaštite na području Općine Okučani za 2019. godinu.

U 2019. godini prema Analizi stanja sustava civilne zaštite poduzeto je slijedeće:

donesena je procjena rizika od velikih nesreća za područje Općine Okučani, donesen je Plan djelovanja civilne zaštite, donesen je plan djelovanja u području prirodnih nepogoda, Odluka o sastavu i strukturi postrojbe civilne zaštite, Odluka o imenovanju zapovjednika, zamjenika zapovjednika i voditelja operativnih skupina postrojbe civilne zaštite, Oduka o imenovanju pravnih osoba od interesa za sustav civilne zaštite na području Općine Okučani, kupljena je oprema za pripadnike postrojbe i povjerenika civilne zaštite Općine Okučani, održano je smotriranje i izrada iskaznica za pripadnike postrojbe i povjerenika civilne zaštite i izvršen je inspekcijski nadzor civilne zaštite Općine Okučani.

Godišnji plan razvoja sustava civilne zaštite Općine Okučani s financijskim učincima za trogodišnje razdoblje 2020.- 2022.god. - sadrži pravac razvoja civilne zaštite s planovima njihove realizacije odnosno kako bi se ostvario željeni rezultat razvojne vizije s konačnim ciljevima.

Smjernicama za organizaciju i razvoj sustava civilne zaštite 2020.-2021.god. utvrđuju se prioriteti lokalne vlasti na području civilne zaštite, definiraju se pojedinačni ciljevi i sveukupni cilj, konkretni koraci, potrebne mjere radi kojih se ti koraci utvrđuju prioritetnim u sustavu civilne zaštite u razdoblju za koje se donose i to na svim područjima sustava civilne zaštite.

Slijedom svega navedenog predlažem Općinskom vijeću da donese Analizu stanja sustava civilne zaštite na području Općine Okučani za 2019. godinu, Godišnji plan razvoja sustava civilne zaštite s financijskim učincima za trogodišnje razdoblje 2020.-2022. godina i Smjernice za organizaciju i razvoj sustava civilne zaštite 2020.- 2021.god. dodao je načelnik.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 9 glasova «za», nitko «protiv» i nitko «suzdržan» od glasovanja u s v o j i l o j e

ODLUKU O SMJERNICAMA ZA ORGANIZACIJU I RAZVOJ SUSTAVA CIVILNE ZAŠTITE OPĆINE OKUČANI 2020. g – 2021.g.

 I

ANALIZU STANJA SUSTAVA CIVILNE ZAŠTITE OPĆINE OKUČANI U 2019. GODINI I DONOŠENJE ZAKLJUČKA O USVAJANJU;

I

GODIŠNJI PLANA RAZVOJA SUSTAVA CIVILNE ZAŠTITE OPĆINE OKUČANI S FINANCIJSKIM UČINCIMA ZA TROGODIŠNJE RAZDOBLJE 2020. - 2022.GOD. I DONOŠENJE ZAKLJUČKA O USVAJANJU;

/Odluke i zaključci u privitku izvornog zapisnika i čine njegov sastavni dio/.

TOČKA 11. RAZLIČITO

IVICA PIVAC- obavijestio je nazočne da će se dana 20.12.2019.god. u kripti crkve

Sv. Vida u Okučanima u 18,00 sati dijeliti paketići za svu djecu do 10. godina te je nazočnima čestitao Božić i božićne blagdane i naglasio kako će se do kraja godine održati još jedna sjednica Općinskog vijeća na kojoj će se raspravljati o rebalansu Proračuna Općine Okučani za 2019. godinu.

Nakon što je iscrpljen dnevni red, predsjedavajući se je zahvalio nazočnima u radu sjednice i zaključio rad 20. sjednice općinskog vijeća Općine Okučani u 18,50 sati.

VODITELJ ZAPISNIKA

 Sanja Markanović PREDSJEDNIK

 OPĆINSKOG VIJEĆA

 Ivica Pivac

 OPĆINA OKUČANI

 OPĆINSKO VIJEĆE

KLASA: 021-05/19-01-21

URBROJ: 2178/21-01-19-01

Okučani, 12. prosinca 2019.god.